CELEX: 62014CN0036
Language: sk
Date: 2014-01-24 00:00:00
Title: Vec C-36/14: Žaloba podaná 24. januára 2014 — Európska komisia/Poľská republika

22.3.2014   
            
            
               SK
            
            
               Úradný vestník Európskej únie
            
            
               C 85/18
            
         Žaloba podaná 24. januára 2014 — Európska komisia/Poľská republika
   (Vec C-36/14)
   2014/C 85/33
   Jazyk konania: poľština
   
      Účastníci konania
   
   
      Žalobkyňa: Európska komisia (v zastúpení: K. Herrmann a M. Patakia, splnomocnení zástupcovia)
   
      Žalovaná: Poľská republika
   
      Návrhy žalobkyne
   
   
               —
            
            
               určiť, že Poľská republika tým, že uplatňuje časovo neobmedzenú štátnu intervenciu, (i) ktorá zaväzuje energetické podniky, aby uplatňovali ceny za dodávky zemného plynu odsúhlasené Predsedom Úradu pre reguláciu energií, pričom vnútroštátne právo neukladá vnútroštátnym správnym orgánom povinnosť pravidelne preskúmavať potreby a spôsob uplatňovania tohto opatrenia v plynárenskom sektore vzhľadom na stupeň rozvoja tohto sektora a (ii) ktorá sa vyznačuje tým, že sa uplatňuje na neobmedzený okruh užívateľov bez rozlišovania medzi odberateľmi a bez rozlišovania podľa situácie jednotlivcov v rámci jednotlivých skupín, uplatňuje neprimerané opatrenie, ktoré je v rozpore s článkom 3 ods. 2 smernice Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (1) a nesplnila si tým povinnosti, ktoré jej vyplývajú z článku 3 ods. 1 v spojení s článkom 3 ods. 2 tejto smernice,
            
         
               —
            
            
               zaviazať Poľskú republiku na náhradu trov konania.
            
         
      Žalobné dôvody a hlavné tvrdenia
   
   Povinnosť nechať si schváliť Predsedom Úradu pre reguláciu energií ceny dodávky zemného plynu, ktorú pre všetky energetické podniky pri dodávkach plynu iným odberateľom než domácnostiam stanovuje pod hrozbou uloženia pokuty článok 47 energetického zákona, predstavuje štátnu intervenciu vo forme takzvaných regulovaných cien, ktorá je v rozpore s požiadavkami zásady proporcionality a v súvislosti s tým predstavuje porušenie článku 3 ods. 1 a 2 smernice 2009/73/ES.
   Sporná štátna intervencia totiž nespĺňa kritériá stanovené Súdnym dvorom v rozsudku Federutility a i., C-265/08, keďže platné vnútroštátne právo (energetický zákon z 10. apríla 1997) stanovuje povinnosť uplatňovať regulované ceny, ktorá ide nad rámec toho, čo je potrebné na dosiahnutie všeobecného ekonomického záujmu (ochrana pre nadmerne vysokými cenami plynu). Predovšetkým povinnosť požiadať o schválenie cien dodávok zemného plynu nie je časovo obmedzená a nepodlieha žiadnemu preskúmaniu situácie na trhu s plynom, ktorá by takúto intervenciu odôvodňovala. Navyše so všetkými energetickými podnikmi, ktoré výslovne nespadajú pod výnimku udelenú Predsedom Úradu pre reguláciu energií, sa zaobchádza rovnako bez ohľadu na ich postavenie na trhu s plynom a bez ohľadu na kategórie odberateľov dodávok: s koncovými priemyselnými odberateľmi, veľkoobchodníkmi a domácnosťami sa zaobchádza rovnako.
   
      (1)  Ú. v. EÚ L 211, s. 94.